**Referat fra møte i FAU ved Åmli skule**

Tid: 02.05.19, kl. 18.00-19.30

Sted: Åmli skule, konferanserommet

Til stede: Bente Espebu, Julie Solberg, Marianne Baasland, Torgeir Neset, Tobias Tangen, Jannicke Opheim, Marit Haugland, Reidar Tveiten

Forfall: Rektor Odd Arne Eliassen og Trine Agersborg

Saksliste

**Sak 1 Godkjenning av innkalling, agenda og referat fra siste møte**

* Ingen merknader

**Sak 2 Informasjon fra skoleledelsen**

* Rektor meldte forfall til møtet, sak utgår.

**Sak 3 Skolemat**

* Tilbakemeldingene fra klassene var ikke ensartet, noen var positive andre var negative til skolemat. Generelt lav respons på spørsmål spurt på Facebook eller i foreldremøter. Flere påpekte at dette eventuelt ikke må gå på bekostning av andre viktige satsinger i skolen.

**Sak 4 Sommeravslutning – plan og organisering av opplegg**

* Onsdag 19. juni, kl 17-19. Samme opplegg som i fjor. Lærere organiserer underholdning, FAU organiserer matlogistikken. Alle ordner mat til fellesbordet og egen drikke inkl. kaffe. Stol og bord må den enkelte familie også ta med. Sted: Åmlihallen, må tydeliggjøres i invitasjonen. Kunst flyttes ned til hallen.

FAU-komite: Julie og Marit. Komiteen samarbeider med skoleledelsen om avslutningen.

**Sak 5 Miljøstasjoner på skolen**

* I klasserommene er det en kasse til mat, rest og papir.

**Sak 6 Kontaktinformasjon til foreldrene i den enkelte klasse – distribusjon**

* FAU oppfordrer skoleledelsen til å lage effektive rutiner, fortrinnsvis i VISMA, for utarbeidelse, oppdatering og distribusjon av klasselister. Rutinene må følges opp i alle klasser.

**Sak 7 Uteområde – status og plan for videre arbeid**

Komiteen for uteområde avventer rapporten fra STYD. Denne kommer i slutten av måneden og vil gi en vurdering av bl.a. skolens uteområder mtp. Inkludering og sosialisering.

FAU oppfordrer og forventer at Utdanningsforbundet ved skolen kommer med tilbakemelding på forespørselen som ble gitt av uteområdekomiteen.

**Sak 8 Informasjon fra og innspill til SU**

* Ingen saker

**Sak 9 Eventuelt**

* FAU 2019-2020.

Første møte legges til tirsdag 24. september 18.00-19.30. Dagens nestleder, Jannicke Oppheim, organiserer valg av leder og nestleder i møtet.

* **Skoletur for 10. klasse:**

**Et enstemmig FAU henstiller rektor snarest mulig om å konkretisere innholdet i skoleturen for 10. klasse. Dette for at foreldregruppa eventuelt skal kunne vurdere alternativ privat klassetur og opplegg for innsamling av midler.**

* FAU ser at elevene skal bruke pc i hjemmeoppgaver. Dette er med på å skyve kostnader over til hjemmet og FAU stiller spørsmål ved om dette er i tråd med gratisprinsippet. FAU mener at elevene fra mellomtrinnet bør disponere egen pc.

Referent Reidar T